Държавен вестник, бр. 88, 2022 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  88
МИНИСТЕРСТВА 
И ДРУГИ ВЕДОМСТВА
ИЗПЪЛНИТЕЛНА АГЕНЦИЯ 
ЗА НАСЪРЧАВАНЕ НА МАЛКИТЕ 
И СРЕДНИТЕ ПРЕДПРИЯТИЯ
МЕМОРАНДУМ
за разбирателство между Изпълнителната 
агенция за насърчаване на малките и сред­
ните предприятия, Република България, и 
Полската агенция за инвестиции и търговия, 
Република Полша
(Одобрен с Решение № 384 от 9 юни 2022 г. 
на Министерския съвет. В сила от датата на 
подписването – 19 септември 2022 г.)
Изпълнителната агенция за насърчаване 
на малките и средните предприятия, улица 
Леге № 2 – 4, София, Република България, 
представлявана от д-р Бойко Таков, изпъл­
нителен директор,
наричана по-долу ИАНМСП, 
и 
POL SK A AGENC JA IN W EST YC J I I 
HANDLU SA (Полската агенция за инвес­
тиции и търговия) със седалище във Варшава 
(00-025), улица Krucza 50, Република Полша, 
вписана в регистъра на предприемачите в 
Националния съдебен регистър, воден от 
Окръжния съд за столицата Варшава във 
Варшава, 12-и бизнес отдел на Националния 
съдебен регистър, под KRS номер: 0000109815, 
данъчен идентификационен номер (NIP): PL 
5260300167, статистически идентификационен 
номер (REGON): 012070669, акционерен ка­
питал: 6041756,775 PLN, напълно изплатени, 
представлявани от:
1. Кшищоф Дринда, председател на борда,
2. Гжегож Сломковски, член на борда,
наричана по-долу PAIH,
С цел насърчаване на търговското и 
инвестиционното сътрудничество между 
предприятията, и по-специално малки и 
средни предприятия (МСП) на Република 
България и Република Полша, Изпълнител­
ната агенция за насърчаване на малките и 
средните предприятия, Република България, 
и Полската агенция за инвестиции и тър­
говия, Република Полша (наричани по-долу 
„страни“), подписаха настоящия Меморандум 
за разбирателство, на базата на равенство 
и взаимна изгода, чиито условия са, както 
следва:
Точка 1
Двете страни ще поддържат постоянен и 
тесен контакт помежду си, като си предоста­
вят информация относно търговията, инвес­
тиционните възможности и икономическото 
сътрудничество и обменят публикации.
Подписването на този Меморандум няма 
да породи никакви задължения на Участни­
ците по отношение на ефективна доставка 
или възлагане на каквато и да е бизнес 
сделка и не представлява никакво обещание 
за сключване на споразумение или договор.
Нищо, съдържащо се или свързано с този 
Меморандум за разбирателство, няма или 
няма да се счита за партньорски или агент­
ски отношения между участниците и нито 
един от тях няма да има право да действа 
или да поема задължения или отговорност 
от името на другия.
Точка 2
Двете страни ще препоръчват и предста­
вят взаимно възможности или партньори за 
търговско и инвестиционно сътрудничество. 
Двете страни ще насърчават и подпомагат 
предприятията, особено МСП, от техните 
съответни държави да установят и поддържат 
различни форми на сътрудничество с парт­
ньорите от другата страна, за да насърчат 
развитието на сътрудничеството между тези 
страни.
Точка 3
И двете страни признават, че развитието 
на МСП е от голямо значение за увеличаване 
на възможностите за заетост, насърчаване 
на икономическото развитие и поддържане 
на социалната стабилност. Двете страни се 
споразумяват да насърчават взаимния обмен 
и сътрудничеството между МСП на двете 
страни, особено в следните области:
А) Обмен на информация относно поли­
тики и мерки, приети от всяко правителство 
за насърчаване на МСП.
Б) Обмен на опит в организирането и 
администрирането на дейностите по пре­
доставяне на услуги за МСП.
В) Обмен на съответни публикации (пуб­
ликувани от самите тях) или предоставяне 
на информация за съответните уебсайтове 
на съответните органи или организации в 
техните страни с цел предлагане на инфор­
мация за МСП от двете страни.
Г) Организиране на семинари, панаири, 
изложения и други промоционални дейности 
за укрепване на обмена и сътрудничеството 
между МСП на двете страни, които ще бъдат 
предмет на допълнително споразумение.
Точка 4
Двете страни се задължават да осигурят 
необходимите условия, когато канят предпри­
емачи от другата страна да посетят техните 
страни по повод на икономически мисии във 
връзка с изпълнението на проекти.